Document ID: /fineweb-2-swissfilter-quality_10-filterrobots/filtered/02038.jsonl.gz/1415

Tar ils Swiss Football Awards 2017 a Rapperswil-Jona èn Granit Xhaka e Lara Dickenmann vegnids undrads sco ils megliers giugaders da l'onn. Xhaka ha survegnì la nominaziun pervi da sias prestaziuns constantas tant tar Arsenal sco er tar la squadra naziunala svizra.
Dickenmann è gia vegnida per la 7avla giada giugadra da l'onn. Dapi il 2011 ha la lucernesa da 31 onns fatg 47 gols en 122 partidas internaziunalas. Ella è uschia sin plaz dus da las meglras campiunessas da gol da la squadra naziunala svizra, suenter Maria Crnogorcevic.
Trenader da l'onn è daventà il trenader naziunal, Vladimir Petkovic. L'Associaziun svizra da ballape ha prolungà anticipadamain ses contract per dus onns, fin la fin dal 2019.
RR novitads 06:00